armvectores/hy_wikipedia_2023 huggingface dataset:
Զաբրոդի (գյուղ, Կիվերցիի շրջան)

Անվան այլ կիրառումների համար տե՛ս՝ ԶաբրոդիԶաբրոդի (ուկրաիներեն՝ Заброди), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1985 թվականին։
2001 թվականի տվյալներով Զաբրոդի գյուղում բնակվում էր 86 մարդ։ Բնակավայրը զբաղեցնում է 0,356 կմ² տարածք։ Բնակչության խտությունը կազմում էր 241,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաբին (գյուղ, Կելմենցիի շրջան)

Անվան այլ կիրառումների համար տե՛ս՝ ԲաբինԲաբին (ուկրաիներեն՝ Бабин), գյուղ Ուկրաինայի Չեռնովցիի մարզի Կելմենցիի շրջանում։
2001 թվականի տվյալներով Բաբին գյուղում բնակվում էր 2 143 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յակուտատ քաղաք և շրջան (Ալյասկա)

Յակուտատ քաղաք և շրջան շրջան (անգլ.՝ Yakutat City and Borough), ԱՄՆ Ալյասկա նահանգի 19 վարչական միավորներից մեկը։ Ընդհանուր տարածությունը 19,813 կմ² է, բնակչությունը՝ 808 մարդ (2009 թ. տվյալներով)։ Կազմավորվել է 1992 թ.։
Սալոնիկ (նոմոս)

Սալոնիկի նոմոս (հուն․՝ Θεσσαλονίκη), տարածաշրջանային միավոր կամ նոմոս Հունաստանում, Կենտրոնական Մակեդոնիայի պերիֆերիայի ամենախոշոր վարչատարածքային միավորը։
Նոմոսի վարչական կենտրոնն ու խոշորագույն քաղաքը՝ Սալոնիկը, Հունաստանի Հանրապետության երկրորդ խոշորագույն քաղաքն է՝ մայրաքաղաք Աթենքից հետո։


== Աշխարհագրություն ==
Սալոնիկի տարածաշրջանային միավորը կենտրոնական դիրք է գրավում Հունաստանի Մակեդոնիա երկրամասի տարածքում՝ ընդհանուր հաշվով տեղակայված լինելով երկրի հյուսիսարևելյան հատվածում։
Ներառում է 45 դիմոսներ՝ այդ թվում և Սալոնիկ քաղաքը, որը Մակեդոնիա պատմաշխարհագրական երկրամասի կենտրոնն է ու Հունաստանի երկրորդ խոշորագույն քաղաքը։
Զբաղեցնում է 3683 կմ քառակուսի տարածք։ Նոմոսի տարածքում գտնվում են Հունաստանի երկու խոշոր  լճեր՝ Կորոնիան և Վոլվին։


== Բնակչություն ==
Ըստ 2001 թվականի մարդահամարի տվյալների՝ Մակեդոնիայի երկրամասի Սալոնիկ տարածաշրջանային միավորի բնակչությունը կազմում է ավելի քան 1 միլիոն մարդ։
Բնակչության խտությունը կազմում է 287,2 մարդ/կմ քառ.: Նոմոսի բնակչության հիմնական մասը հույներն են, որոնք դավանում են հույն ուղղափառություն։
Ազգային փոքրամասնություններից աչքի են ընկնում բուլղարները, ռումինացիները, ալբանացիներն ու հայերը։ Սալոնիկ քաղաքի բնակչության 0,30%-ը հայերն են։


== Տես նաև ==
Կենտրոնական Մակեդոնիա (Հունաստան)
Սալոնիկ (քաղաք)


== Ծանոթագրություններ ==
Կրուռիխա (Վերին Յորգայի վտակ)

Կրուռիխա (ռուս.՝ Крутиха), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վերին Յորգա գետի ձախ ափում՝ 85 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009678
Հիդրոլոգիական ուսումնասիրությունների կոդը - 103000967
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պրեմիա (քաղաք)

Պրեմիա (իտալերեն՝ Premia), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում։
Բնակչությունը կազմում է 591 մարդ (2008 թվականի տվյալներով)։ Բնակչության խտությունը՝ 7 մարդ/կմ²։ Տարածքը՝ 89 կմ²։ Փոստային ինդեքս՝ 28866։ Հեռախոսային կոդ՝ 0324։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0324 62021
Էլեկտրոնային փոստ՝ premia@ruparpiemonte.it
Պաշտոնական կայք՝ http://www.comune.premia.vb.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Յակիմա (կայարան, Լախդենպոխսկի շրջան)

Յակիմա (ռուս.՝ Яккима), կայարան Ռուսաստանի Կարելիայի հանրապետության Լախդենպոխսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ.թ.ա. 214


== Դեպքեր ==


== Ծնունդներ ==


== Մահեր ==
Բուքերի

Բուքերի (իտալերեն՝ Buccheri) կոմունա Իտալիայում, Սիցիլիա մարզում՝ Սիրակուզայի գավառում։
Բնակչությունը կազմում է 2320 մարդ, բնակչության խտությունը կազմում է 41 մարդ/կմ²։ Զբաղեցնում է 57,43 կմ² մակերես տարածք։
Փոստային ինդեքսն է՝ 96010։ Հեռախոսային կոդը՝ 0931։ Քաղաքի հովանավորն է համարվում սբ. Ամվրոսին։ Քաղաքի տոնը նշվում է դեկտեմբերի 7-ին։


== Արտաքին հղումներ ==
Բնակավայրի պաշտոնական կայք (իտալ.) Archived 2008-02-11 at the Wayback Machine.
Անահիտ (Բաբերդի գավառ)

Անվան այլ կիրառումների համար տե՛ս՝ Անահիտ (այլ կիրառումներ)Անահիտ, գյուղ Արևմտյան Հայաստանում, Էրզրումի վիլայեթի Բաբերդի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Չուրուկ (Ալաշկերտի գավառ)

Անվան այլ կիրառումների համար տե՛ս՝ Չուրուկ (այլ կիրառումներ)Չուրուկ, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պինդ ընկույզ (այլ կիրառումներ)

Պինդ ընկույզ, կարող է վերաբերել՝ 

Պինդ ընկույզ (ֆիլմ, 1988) - ռեժիսոր Ջոն Մակթիրնանի ֆիլմերից
Պինդ ընկույզ 2 - ռեժիսոր Ռեննի Հարլինի ֆիլմերից
Պինդ ընկույզ 3։ Հատուցում - ռեժիսոր Ջոն Մակթիրնանի ֆիլմերից
Պինդ ընկույզ։ Հիանալի օր է մեռնելու համար - ռեժիսոր Ջոն Մուրի ֆիլմերից
Պինդ ընկույզ 4.0 - ռեժիսոր Լեն Ուայզմանի ֆիլմերից
Շուշան արքայական

Շուշան արքայական (ռուս.՝ Лилия царственная, լատ.՝ Lilium regale, չինարեն՝ 岷江百合), շուշանազգիների ընտանիքին պատկանող բազմամյա սոխուկավոր բույս է։ Ծագում է Արևմտյան Չինաստանից։
Արքայական շուշանը ամենատարածված և մեծ մասսայականություն վայելող ծաղկատեսակներից մեկն է։ Նրա շուրջը բազմաթիվ առասպելներ ու հեքիաթներ են հյուսվել, բանաստեղծություններ ու երգեր են հորինվել, շատ նկարիչներ են կտավին հանձնել արքայական շուշանի անզուգական գեղեցկությունը։ Այն միշտ եղել է կուսական գեղեցկության խորհրդանիշը։ Լայն կիրառում ունի նաև Հայաստանի Հանրապետությունում։


== Բնութագիրը ==
Սոխուկները խոշոր են՝ մինչև 20 սմ տրամագծով, թեթև մանուշակագույն երանգով։ Նրա հիմքում, սոխուկի մոտ առաջանում են կողմնային արմատներ։ Տերևները նեղ են, երկարավուն։ Ծաղիկները սովորաբար մինչև 15 հատ են, ձագարաձև, խոշոր, սպիտակ, ներսի մասում դեղնավուն և պսակաթերթիկների արտաքին մասում վարդամանուշակագույն շերտիկներով։ Դուրեկան բուրմունք ունեն։ Բաց գրունտի պայմաններում ծաղկում է հուլիսին։


== Մշակումը ==
Բազմանում է հիմնականում սոխուկների և սերմերի միջոցով։ Սերմերով բազմացնելու դեպքում ծաղկում է ցանքի 2-րդ կամ 3-րդ տարում։ Սոխուկները տնկում են 20-25 սմ խորությամբ։ Լուսասեր է, բավականին ցրտադիմացկուն, գերադասում է թեթև ավազային, ջրաթափանց, օդաթափանց, սննդանյութերով հարուստ, ստրուկտուրային հողերը։ Օգտագործվում է լանդշաֆտային ոճի բոլոր ծաղկադեկորատիվ ձևավորումներում, ինչպես նաև կտրած ծաղիկներ ստանալու համար։


== Ծանոթագրություններ ==


== Գրականություն ==
Լ. Վ. Հարությունյան «Քո շրջապատի ծաղիկները»
A Flash Flood of Colour

A Flash Flood of Colour, անգլիական Enter Shikari պոստ հարդկոր խմբի երրորդ ստուդիական ալբոմը, որ թողարկվել է Ambush Reality սեփական լեյբլի կողմից 2012 թվականի հունվարի 16-ին։


== Ալբոմի մասին ==
ԱՄՆ-ում ալբոմն զբաղեցրել է հիթ-շքերթների մինչև 67-րդ, իսկ Մեծ Բրիտանիայում՝ մինչև 4-րդ տեղը։


== Երգերի ցանկ ==
Բոլոր երգերի հեղինակն է Enter Shikari. 


== Ձայնագրման մասնակիցներ ==
Roughton «Rou» Reynolds - վոկալ, էլեկտրոնիկա, ակուստիկ կիթառ, չելեստա, դաշնամուր, հոդվածներ
Liam «Rory» Gerard Clewlow - կիթառ, բէկ վոկալ
Chris Batten - բաս կիթառ, բէկ վոկալ
Rob Rolfe - հարվածային, բիթ, վոկալ


== Հիթ-շքերթներում զբաղեցրած տեղեր ==


== Ծանոթագրություններ ==
Գաբրիելա Ցիմմեր

Գաբրիելա Ցիմմեր, Գաբի Ցիմմեր (գերմ.՝ Gabriele «Gabi» Zimmer, մայիսի 7, 1955(1955-05-07), Արևելյան Բեռլին, Արևելյան Գերմանիա), գերմանացի քաղաքական և հասարակական գործիչ, 2012 թվականի ԵԽ-ի ձախ կուսակցության պատգամավոր։


== Կենսագրություն ==
Միջնակարգ դպրոցն ավարտելուց հետո Լայպցիգում 1973 թվականին ընդունվել է Լայպցիգի համալսարան, որտեղ սովորել է լեզվաբանություն՝ կենտրոնանալով ռուսերենի և ֆրանսերենի վրա։ 1977 թվականին ավարտել է ուսումը և ստացել է մասնագետի դիպլոմ։ Այնուհետև որոշ ժամանակ աշխատել է Էռնեստ Թելմանի որսորդական և սպորտային զենքերի արտադրության ազգային ձեռնարկությունում (VEB): 1981 թվականից մինչև 1987 թվականը եղել է այդ ձեռնարկության թերթի խմբագիրը։


== Կուսակցական գործունեություն ==
1981 թվականին  մտել է Գերմանիայի սոցիալիստական միասնական կուսակցություն։ 1987 թվականից մինչև 1989 թվականը  եղել է Զուլում գտնվող ձեռնարկությունում կուսակցության կոմիտեի անդամ, 1989 թվականի նոյեմբերին ընտրվել է կուսակցական կազմակերպության քարտուղար։ 1990 թվականի փետրվարից եղել է Ժողովրդավարական սոցիալիզմի կուսակցության կոմիտեի նախագահ, 1990 թվականի հուլիսից մինչև 1998 թվականի դեկտեմբերը՝ Թյուրինգիայում Ժողովրդավարական սոցիալիզմի կուսակցության հողային կազմակերպման նախարար։ 1997 թվականից մինչև 2000 թվականը զբաղեցրել է կուսակցության նախագահի տեղակալի պաշտոնը։ 2000 թվականի հոկտեմբերի 14-ին ընտրվել է կուսակցության նախագահ։ Սակայն 2002 թվականին Բունդեսթագի ընտրություններում կուսակցության պարտությունից հետո, քանի որ չէր հաղթահարել 5 տոկոսանոց արգելքը և այդպիսով  որպես խմբակցություն խորհրդարան չէր անցել, որին հաջորդում է աջ և ձախ թևերի միջև ներկուսակցական պայքարը, Գաբին հրաժարվում է 2003 թվականի մայիսի 7-ին արտահերթ համագումարում իր թեկնածությունը կրկին առաջադրելու հնարավորությունից։ Այդ պաշտոնը նորից զբաղեցնում է Լոտար Բիսկին։
1990 թվականից մինչև 2004 թվականը եղել է Թյուրինգայի լանդթագի պատգամավոր, որտեղ 1999 թվականից մինչև 2000 թվականը զբաղեցրել է կուսակցական խմբակի նախագահի պաշտոնը։ ԵԽ-ի 2004, 2009 և 2014 թվականի ընտրություններում նա ընտրվել է կուսակցության ձախ թևի պատգամավոր։ Եվրախորհրդարանում Ցիմմերը զբաղվածության և սոցիալական հարցերի կոմիտեի, ինչպես նաև նախագահական խորհրդաժողովի անդամ է։
Ըստ իր կրոնական համոզմունքների՝ Ցիմմերը աթեիստ է։ Ամուսնացած է, ունի երկու երեխա։


== Գրականություն ==
Hans-Dieter Schütt: Zwischen Baum und Basis. Gespräche mit Gabriele Zimmer. Berlin 2000, ISBN 3-320-02008-0.
[1]Internationales Biographisches Archiv 03/2006 vom 21. Januar 2006]


== Ծանոթագրություններ ==


== Արտաքին հղումներ ==
Գաբի Ցիմմերի կայքը
Գաբի Ցիմմերը եվրոպական ձախերի միջև
Ռոժե Սեն-Վիլ

Ռոժե Սեն-Վիլ (ֆր.՝ Roger Saint-Vil, դեկտեմբերի 8, 1947(1947-12-08) կամ դեկտեմբերի 8, 1949(1949-12-08), Պորտ-օ-Պրենս, Հայիթի - հունիսի 7, 2020(2020-06-07), Նյու Յորք, Նյու Յորք, ԱՄՆ), 1960-70-ականների հայիթցի ֆուտբոլիստ, ձախ եզրային հարձակվող։
16 տարեկանից հանդես է եկել Կապ-Աիթյան քաղաքի «Զենիթ» ակումբում, իսկ մեկ տարի անց տեղափոխվելով մայրաքաղաք՝ հանդես է եկել նախ «Ռասին Կլուբ Աիթյան», այնուհետև «Վիոլետ Ատլետիկ Կլուբ» ակումբների մարզաշապիկով։
20 տարեկանում տեղափոխվել է Միացյալ Նահանգներ՝ խաղալով տարբեր մակարդակի առաջնություններում։ Հանդես է եկել ամերիկյան «Բալթիմոր Բայս», «Բալթիմոր Քոմեթս» և «Ցինցինատի Քոմեթս», ինչպես նաև տրինիդադյան «Արչիբալդ» ակումբերում։
Հայիթիի հավաքականի կազմում հանդես է եկել Արևմտյան Գերմանիայում կայացած 1974 թ. ֆուտբոլի աշխարհի առաջնությունում. մասնակցել է ընդամենը մեկ հանդիպման՝ Լեհաստանի դեմ, որում սակայն հաիթցիները ջախջախիչ պարտություն կրեցին 0:7 հաշվով։


== Արտաքին հղումներ ==
Տեղեքարտ Ռոժե Սեն-Վիլ; ՖԻՖԱ-ի պաշտոնական կայք Archived 2013-07-04 at the Wayback Machine., worldfootball.net, nasljerseys.com (անգլ.)


== Ծանոթագրություններ ==
Հանթեր գետ

Հանթեր  (անգլ.՝ Hunter River), գետ Ավստրալիայի Նոր Հարավային Ուելս նահանգում։
Երկարությունը 300 կիլոմետր, ավազանի մակերեսը մոտ 22.000 կմ² ։ Ակունքները գտնվում են Լիվերպուլ լեռնաշղթայի լանջին, որից հետո գետը հոսում է հովիտով (որը գտնվում է Սիդնեյից  120-300 կիլոմետր դեպի հյուսիս) և նահանգի ծովափի խոշորագույն հարթավայրերից մեկով։ Հանթերը Նյուքասլ քաղաքի մոտ թափվում է Թասմանի նեղուցը։ Գետի խոշոր վտակներից են Փաթերսոնը և Վիլյամսը։
1790-ական թվականներին հայտնաբերել են եվրոպացիները։ 1796 թվականին գետաբերանի մոտակայքում հայտնաբերվել է ածխահանք։ Ներկայում ևս Նյուքասլ նավահանգիստը համարվում է քարածխի արտահանման ծավալներով համաշխարհային առաջատարներից մեկը։ Գետը 1797 թվականին անվանակոչվել է փոխծովակալ Նոր Հարավային Ուելսի նահանգապետ Ջոն Հանթերի պատվին ։
Հանթերի հովտի կլիման բարենպաստ է գյուղատնտեսության զարգացման համար։ Միջին ջերմաստիճանը ափերի մոտ տատանվում է ձմռանը՝ 13 °C, իսկ ամռանը՝ +23 °C սահմաններում։ Տարեկան տեղումների քանակը 1100 մմ է, երբեմն՝ մոտ 2000 մմ։ Լեռներում ձմռանը ջերմաստիճանը կարող է նվազել և հասնել մինչև զրոյի։ Գետը հայտնի է իր աղետալի ջրհեղեղներով, որոնցից խուսափելու նպատակով կառուցվել է Գլենբոն ամբարտակը։ 2007 և 2015 թվականներին տեղի են ունեցել ավերիչ ջրհեղեղներ։ Գետի հովտում բնակվում է շուրջ 630 հազար մարդ, որոնց մոտ կեսը՝ Նյուքասլ և Լեյք Մաքվորի քաղաքներում։


== Ծանոթագրություններ ==


== Արտաքին հղումներ ==
(անգլ.)Hunter River Explorer
Միխայլովկա (Կրասնի Սուլինի շրջան)

Անվան այլ կիրառումների համար տե՛ս՝ Միխայլովկա (այլ կիրառումներ)Միխայլովկա (ռուս.՝ Михайловка), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Միխայիլովսկի գյուղական համայնքի վարչական կենտրոնն է։
Մարոստիկա

Մարոստիկա  (իտալերեն՝ Marostica), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 13 824 մարդ (2008), բնակչության խտություն՝ 357 մարդ/կմ²։ Զբաղեցնում է 36 կմ² մակերես։ Փոստային ինդեքս 36063։ Հեռախոսային կոդ՝ 0424։


== Քույր քաղաքներ ==
 Ֆրանսիա Մոնտինի լե Բրետոնյո


== Արտաքին հղումներ ==
Բնակավայրի պաշտոնական կայքը (իտալ.)


== Ծանոթագրություններ ==
Թամիլական Ամանոր

Թամիլական Ամանոր կամ Պուտանդի ( թամիլերեն՝ புத்தாண்டு), տոն, որը թամիլները նշում են հնդկական Թամիլնադու նահանգում, Շրի Լանկայում, ինչպես նաև այլ երկրներում, որտեղ կան բազմաթիվ թամիլական համայնքներ՝ Մալայզայում, Սինգապուրում և Մավրիկոսում։ Թամիլական Նոր տարվա ամսաթիվը հիմնված է թամիլական ավանդական օրացույցի վրա, հաջորդում է նիրայանաներին կամ գիշերահավասարին և ըստ Գրիգորյան օրացույցի՝ համապատասխանում է ապրիլի 14-ին։ Այս տոնը պետական կարգավիճակ ունի Շրի Լանկայում և Թամիլնադում։
Թամիլական Նոր տարվա տոնակատարության մասին հիշատակությունները և թամիլական օրացույցի նկարագրությունները պահպանվում են վաղ թամիլական գրականության մեջ, մասնավորապես Նակիրարի ստեղծագործություններում։ 8-րդ դարով թվագրվող «Շիլափադիկարամ» բանաստեղծության մեջ կարելի է գտնել կենդանակերպի տասներկու նշանների նկարագրությունը, իսկ հնդկական արևային օրացույցը, այն տեսքով, որով այն հայտնի է այսօր, նկարագրվում է «Մանիմեկալայ» էպոսում։
Թամիլական ամանորի գալուստը նշանավորվում է մանգոյի սեզոնի մեկնարկով և Նիմ ծառի ծաղկմամբ, որոնք թամիլները օգտագործում են իրենց տները զարդարելու համար։ Թամիլական Նոր տարվա օրը հնդկական տաճարներ ունեցող այնպիսի քաղաքներում, ինչպիսիք են Կումբակոնամը, Տիրուչիրապալին և Կանչիփուրամը, անցկացվում են կառքերի շքեղ փառատոներ։ Տոնը ավելի մեծածավալ է նշվում Մադուրայի հանրահայտ Մինակշի տաճարում։
Շրի Լանկայում ապող թամիլները Ամանորի տոնակատարության ընթացքում կատարվում են քայ-վիշեշամ ծիսակատարությունը, որի ընթացքում ընտանիքի ավագ անդամները գումար են տալիս չամուսնացած երեխաներին և մյուս կրտսեր հարազատներին։ Այդ ժամանակ անցկացվում է նաև արպոդուի ծիսակատարությունը`հողի առաջին հերկումը նոր ցանքս ստանալու համար։ Ամանորի օրը Արևը Ձկներ կենդանակերպի նշանից տեղափոխվում է դեպի Խոյ կենդանակերպի նշանը, ինչը շատ բարենպաստ ժամանակ համարվում է ցանկացած նախաձեռնության համար։ Այդ օրը Շրի Լանկանյի թամիլները նաև բուժիչ դեղաբույսերից լոգանք են ընդունում, իսկ թամիլական գյուղերում երիտասարդներն ու երեխաները խաղում են փոր-թենքայ կամ «կոկոսի մարտեր» խաղը։ Տոնի նպատակներից մեկը ընտանեկան կապերի ամրապնդումն է։ Հետևաբար այդ օրը երեխաները այցելում են իրենց ծնողներին, ընտանիքները հավաքվում են միասին և նշում տոնը։


== Ծանոթագրություններ ==
Ժողովածու (36)

Ժողովածու (36), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 36 թվի տակ։ Ձեռագիրը գրվել է 1699 թվականին Սարգիս երեց(Ա) գրիչի կողմից։ Ստացողը եղել է Ստեփանոս վարդապետը։ Գրված է թղթի վրա, որը ունի 15,3x9.7 չափս։ Ձեռագիրը կազմված է 158 թերթից։ Գրված է միասյուն, բոլորագրով, նոտրգրով։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 69ա, հետագայի ՝ (ԺԸ-ԺԹ դդ․):


== Բովանդակություն ==
Վարդ․ Այգեկցւոյ Առակք։
Ածտր․ Համագանցւոյ Ժողովածու քաղուոծոց։
Պատմութիւն համասփիւռ ծաղկին։
Նախերգանք և վերջարանք քարոզից։
Ձևք օրհնութևանց։
Գրառաք։
Ողբ Յուսական (չափ․)։
Աղոթք։


== Ծանոթագրություններ ==
Պետրովի տուն (Տագանրոգ)

Պետրովի տուն (ռուս.՝ Дом Петрова), շենք Ռուսաստանի Ռոստովի մարզի Տագանրոգ քաղաքի Պետրոսի փողոց, 36 հասցեում։


== Պատմություն ==
Պետրոսի փողոց, 36 հասցեի տունը կառուցվել է 1850-ական թվականների վերջին և 1859 թվականի դրությամբ այն պատկանել է տիտուլյար խորհրդական Միխայիլ Պետրովին և նրա կնոջը` Ելենային, որոնց համար այն կառուցվել է։ Միխայիլ Պետրովը եղել է բանտերի հոգաբարձուների խորհրդի անդամ, սալարկափողոցների կառուցման կոմիտեի անդամ և զբաղեցրել է տիտուլյար խորհրդականի պաշտոնը։ 1861 թվականին Ֆիրսովի և Տրուսովի հետ ճանաչվել է քաղաքային ճարտարապետ։ 1864 թվականին Միխայիլ Պետրովը նշանակվել է Սուրբ Միտրոֆան եկեղեցու կառուցման գլխավոր շինարար։ Նա զբաղվել է առևտրային ժողովի շենքի շինարարությամբ, որտեղ ավելի ուշ սկսել է գործել մանկավարժական ինստիտուտի Պետրոսի, 42 փողոցի մասնաճյուղը։ 1873 թվականի դրությամբ տան սեփականատեր է նշվել նաև Միխայիլ Պետրովը, սակայն արդեն կոլեգիական ասեսորի կոչումով։
1880 թվականին անշարժ գույքը դարձել է կոլեգիական ռեգիստրատորի կին Սոֆյա Տալալաևայի սեփականությունը։ Նրա ամուսինը` ազնվական Նիկոլայ Ալեքսանդրովիչը, եղել է նահանգային քարտուղար։ Նրա սեփականությունն են եղել Պետրոսի փողոցի շատ տներ, որոնք գտնվում էին փոստային գերատեսչությունից մինչև Պալատական նրբանցք։ Տալալաևներն ունեին մի քանի երեխա` Ալեքսանդր, Դմիտրի, Ֆեոդոր և Վերա։ 1910 թվականին տարածքը վարձակալում էր նավահանգստային տեխնիկ, պալատական խորհրդական Ալեքսեյ Անդրեևիչ Յոհանսոնը։ Սոֆյա Տալալաևան դադարել է տան սեփականատերը լինելուց 1915 թվականից հետո։ 1917-1925 թվականներին տան նոր սեփականատերը եղել է գրասենյակային ծառայող Ե. Լ. Սերգիենկոն։


== Նկարագրություն ==
Պետրոսի փողոց, 36 հասցեի տունը կիսահարկով մեկհարկանի շինություն է։ Շենքը նախնական տարբերակի համեմատ վերակառուցվել է։ Տան կառուցման փաստաթղթերում նշվել է, որ այդ հասցեում գտնվում է աղյուսե երեսպատմամբ և քարե մարագով փայտե տուն։ Տան աջ կողմում առմուտք է։


== Ծանոթագրություններ ==
Մորիս Ուիլքս

Մորիս Վինսենթ Ուիլքս (անգլ.՝ Maurice Vincent Wilkes, հունիսի 26, 1913(1913-06-26), Դադլի, Միացյալ Թագավորություն - նոյեմբերի 29, 2010(2010-11-29), Քեմբրիջ, Անգլիա, Միացյալ Թագավորություն), համակարգչային գիտությունների բնագավառի բրիտանացի գիտնական։


== Կենսագրություն ==
Մորիս Վինսենթ Ուիլքսը ծնվել է 1913 թվականի հունիսի 13-ին Դադլիում (Անգլիա)։ 1931-1934 թվականներին սովորել է Քեմբրիջի համալսարանում, 1936 թվականին ստացել փիլիսոփայության դոկտորի կոչում՝ գրելով ատենախոսություն իոնոլորտյում ռադիոալիքների տարածման վերաբերյալ։ Դրանից հետո աշխատել և դասավանդել է իր ուսանած համալսարանում։ 1945 թվականից մինչև 1980 թվականը ղեկավարել է համակարգչային լաբորատորիան։
Ուիլքսի ձեռքբերումներից են EDSAC մշակումը՝ մշտական հիշող սարքով առաջին համակարգիչը, որը հիշում էր ծրագրային կոդը, ինչպես նաև միկրոկոդի հայտնաբերումը։ 1957 թվականին հիմնել է Բրիտանական համակարգչային միությունը և դարձել նրա առաջին նախագահը։ 

— Մորիս Ուիլքս, 1949 թվական
1947 թվականին Ուիլքսն ամուսնացել է Նինա Թվայմանի հետ։ Նրանք ունեցել են երեք երեխա. աղջիկները՝ Մարգարեթն ու Հելենը, որդին՝ Թվայմանը։ Նինան վախճանվել է 1980 թվականին։ Մորիս Վինսենթ  Ոիլքսը մահացել է 2010 թվականի նոյեմբերի 29-ին Քեմբրիջում


== Պարգևներ ==
1956 — ընտրվել է Լոնդոնի թագավորական միության անդամ
1967 — Թյուրինգի մրցանակ՝ EDSAC-ի մշակման և ծրագրավորման գրադարան հասկացության ներմուծման համար
1968 — Հարրի Հուդի հուշամրցանակ համակարգչային տեխնոլոգիաների զարգացման գործում ունեցած ներդրման համար
1972 – ստացել է գիտությունների պատվավոր դոկտորի աստիճան Նյուքասլի համալսարանի կողմից
1976 — Մեծ Բրիտանիայի թագավորական ճարտարագիտական ​​ակադեմիայի պատվավոր անդամություն
1980 — Էկկերտ-Մոկլիի մրցանակ և Ուոլաս Մաքդաուելի մրցանակ
1980 — Ընտրվել է ԱՄՆ Գիտությունների ազգային ակադեմիայի արտասահմանյան անդամ
1981 — Ֆարադեյի մեդալ
1982 — Հարոլդ Պենդերի մրցանակ
1988 — C&C Prize
1992 — Կիոտոյի մրցանակ
1997 — Ջոն ֆոն Նեյմանի մեդալ համակարգչային տեխնիկայի զագրացման գործում կատարած ներդրման համար


== Ծանոթագրություններ ==


== Գրականություն ==
«Automatic Digital Computers», John Wiley & Sons, New York, 1956, 305 стр., QA76.W5 1956.
«Time-sharing Computer Systems», Elsevier, 1975. ISBN 0-444-19525-4
«Memoirs of a Computer Pioneer», The MIT Press. 1985. ISBN 0-262-23122-0


== Արտաքին հղումներ ==
Страница Уилкса на сайте Кембриджского университета (անգլ.)
Морис Уилкс и Том Килбурн (ռուս.)
Oxford University Press (2014-05)։ «Holders of the Faraday medal of the Institute of Electrical Engineers (1922–2010)»։ Oxford Dictionary of National Biography (անգլերեն)։ Oxford University Press։ Արխիվացված է օրիգինալից 2014-10-06-ին։ Վերցված է 2014-09-29  
Listen to an oral history interview with Maurice Wilkes – recorded in June 2010 for An Oral History of British Science Archived 2020-11-06 at the Wayback Machine. at the British Library
An after-dinner talk by Maurice Wilkes at King's College, Cambridge, about Alan Turing. Filmed on 1 October 1997 by Ian Pratt (video)
Նորդուրլանդ Էյստրա

Նորդուրլանդ Էյստրա (իսլ.՝ Norðurland vestra - «Հյուսիսային տարածաշրջանի արևմուտքը») - Իսլանդիայի 8 տարածաշրջաններից մեկը, որը գտնվում է երկրի հյուսիսարևելյան մասում։ Վարչական կենտրոնը Ակյուրեյրին է։


== Բնակչություն ==


== Տես նաև ==
Իսլանդիայի վարչական բաժանում
Հերման Թոմերաս

Հերման Թոմերաս (անգլ.՝ Herman Tømmeraas, ապրիլի 2, 1997(1997-04-02), Solbergelva, Նեդրե Էյքեր, Բուսկերուդ, Նորվեգիա), նորվեգացի դերասան և պարող։ Առավել հայտնի է նորվեգական «Skam» հեռուստասերիալում կատարած Քրիստոֆեր «Քրիս» Շիսթադի և Նեթֆլիքսի «Ռագնարյոկ» հեռուստասերիալում կատարած Ֆյորի դերերով։


== Կյանք և կարիերա ==
Ծնվել է 1997 թվականի ապրիլի 2-ին Նորվեգիայի Սոլբերգելվա քաղաքում։ Պարում է յոթ տարեկան հասակից։ 2008 թվականին նկարահանվել է «Arkitektene» կարճամետրաժ ֆիլմում, իսկ 2011 թվականին նկարահանվել է «Stikk» հեռուստասերիալում։ 2015 թվականից նկարահանվում է այլ հեռուստասերիալներում։ Նա մեծ հայտնիություն է ձեռք բերել, նկարահանվելով «Skam» պատանեկան հեռուստասերիալում մինչև 2017 թվականը։ Այնուհետև նա միանում է Նորվեգիայի բանակին, իսկ 2018-2019 թվականներին գլխավոր դերով հանդես է եկել «Կիսամյակ» հեռուստասերիալում։ 2020 թվականից նկարահանվում է Նեթֆլիքսի «Ռագնարյոկ» հեռուստասերիալում։


== Ֆիլմագրություն ==


=== Հեռուստատեսություն ===
2008` «Arkitektene» (կարճամետրաժ ֆիլմ)
2012` «Stikk» (հեռուստասերիալ)
2015-2017` «Skam» (հեռուստասերիալ)
2018` «Null» (հեռուստասերիալ)
2018-2019` «Կիսամյակ» (հեռուստասերիալ)
2020` «Ռագնարյոկ» (հեռուստասերիալ)


== Ծանոթագրություններ ==


== Արտաքին հղումներ ==
Հերման Թոմերաս Internet Movie Database կայքում
Ինստագրամյան պաշտոնական էջ
Խարաբաշեհիր

Խարաբաշեհիր, գյուղ Արևմտյան Հայաստանում, Բիթլիսի վիլայեթի Բուլանըխի գավառակում` Վերին Բունալըխում։ Գտնվում էր Խաչվա (Բուլանգյոլ) լճի արևմտյան ափի մոտակայքում` Կոփ լեռան հյուսիսարևմտյան ստորոտում։ Եղել է նշանավոր գյուղ։


== Պատմություն ==
Ըստ ենթադրությունների Խարաբաշեհիրը առասպելական Հայկաշեն գյուղն է։
1895 թ.-ին գյուղի հայ բնակչությունը թուրքերի կողմից կողոպտվել և կոտորվել է։ 1915 թվականի Մեծ եղեռնի ժամանակ մնացյալ հայ բնակչությունը տեղահան է արվում։


== Բնակչություն ==
1850-ական թվականներին ուներ 17 տուն՝ 137 բնակչով։ 1909 թ.-ին ուներ 30 տուն հայ և 50 տուն քուրդ բնակիչ։


== Պատմամշակութային կառույցներ ==
Խարաբաշեհիրն ուներ Ս. Աստվածածին անունով եկեղեցի։ Բացի այդ գյուղը սահմանակից էր Ս. Դանիել վանքին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ստեփան Շահումյանի հուշարձան (Երևան, Շահումյանի հրապարակ)

Անվան այլ կիրառումների համար տե՛ս՝ Ստեփան Շահումյանի հուշարձան (այլ կիրառումներ)Ստեփան Շահումյանի հուշարձան, գտնվում է Երևանում, տեղադրվել է 1931 թվականին, կոմունիստական կուսակցության, ԽՍՀՄ և միջազգային բանվորական շարժման ականավոր գործիչ, մարքսիստ տեսաբան, սոցիոլոգ, ժուռնալիստ, հրապարակախոս Ստեփան Շահումյանի անվան հրապարակում։ Երևանում պաշտոնապես տեղադրված առաջին կոթողային հուշարձանն է։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Ճարտարապետ՝ Իվան Ժոլտովսկի
Քանդակագործ՝ ԽՍՀՄ և ՀԽՍՀ ժողովրդական նկարիչ, ԽՍՀՄ Գեղարվեստի ակադեմիայի իսկական անդամ Սերգեյ Մերկուրով


== Տվյալներ ==
Հուշարձանը կառուցված է գրանիտից, բարձրությունը 3,5 մետր է։


== Պատմություն ==
Նախկինում Շահումյանի արձանի տեղում եղել է Սուրբ Նիկոլայի ռուսական եկեղեցին, որը քանդվել է 1920-ականների վերջին՝ հին Երևանի մի քանի այլ եկեղեցիների հետ։


== Պատկերասրահ ==

		
		
		


== Տես նաև ==
Ստեփան Շահումյանի կիսանդրի (Երևան, Կենտրոն)
Ստեփան Շահումյանի կիսանդրի (Երևան, Մալաթիա-Սեբաստիա)
Ստեփան Շահումյանի կիսանդրի (Սիսիան)
Ստեփան Շահումյանի հուշարձան (Ստեփանավան)
Ստեփան Շահումյանի հուշարձան (Գյումրի)
Ստեփան Շահումյանի կիսանդրի (Վաղարշապատ)


== Ծանոթագրություններ ==
Թարգմանչաց վանք (այլ կիրառումներ)

Թարգմանչաց վանք կարող է վերաբերել.

Թարգմանչաց վանք (Այգեշատ),
Թարգմանչաց վանք (Խաչակապ),
Թարգմանչաց անապատ վանք։


== Տես նաև ==
Սուրբ Թարգմանչաց եկեղեցի (այլ կիրառումներ)
Վիմպել

Վիմպել (հոլ.՝ wimpel), նավի պատկանելիաությունը ցույց տվող նեղ ու երկար երկճյուղ ծայրով, երբեմն եռանկյունաձև դրոշակ։ Տարբերանշան է, որ տեղադրվում է նավերի կայմի վերևում։ Վիմպելը բարձրացնող միջոցը կոչվում է վիմպելֆալ։


== Պատմություն ==
Վիմպելը բարձրացվում է ռազմանավերի վրա՝ պետական պատկանելոիությունը նշելու համար, ըստ մեկ այլ աղբյուրի՝ կայմի վերևում բարձրացված վիմպելը նշանակում է, որ նավը արշավի մեջ է [1]։ Առևտրային նավերի վիմպելները, որպես կանոն, տարբեր են՝ կամայական ձևի և գույնի։
Վիմպելը բարձրացվել է գլխավոր կայմի վրա։ Նավում բարձրաստիճան անձանց ներկայությունը նշելու համար, դրոշակակիր նավի վրա բարձրացվել է հատուկ՝ բրեյդ վիմպել (հոլ.՝ brede wimpel, բառացի լայն վիմպել)։ «Հինգ կամ տասը վիմպել արշավում, ծովում» և նման արտահայտությունները օգտագործվել են ռազմանավերի թիվը նշելու համար։
Հետագայում բառի իմաստն ընդարձակվել է և այն սկսել է նշանակել ոչ միայն նավերի դրոշ, այլև տարատեսակր ձևերի դրոշներ, որոնք շրջանակված են լարով, ունեն ծոպեր։


== Վիմպելների տեսակներ ==
Բրեյդ վիմպել՝ ծառայում է որպես նշան, որ նավի վրա բարձրաստիճան  զինվորական անձինք կան, ինչպես նաև դրոշակակիր նավի նշան է։
Առագաստանավային ակումբի վիմպել՝ ակումբի փոքր դրոշ է, որի վրա պատկերված է առագաստանավային ակումբ սեփականատիրոջ,  ակումբի, առագաստանավային կազմակերպության կամ նավակայանի խորհրդանիշը։
Տիեզերական վիմպել՝պետական խորհրդանիշների պատկերով մետաղյա դրոշ է, որի վրա նշվում է տիեզերական ծրագրի անվանումը և առաքման տարեթիվը։
Սպորտային վիմպել՝ սպորտային մրցույթի, ակումբի, կազմակերպության խորհրդանիշն է։


== Ծանոթագրություններ ==


== Արտաքին հղումներ ==
Lesław Furmaga, Józef Wójcicki: Mały słownik morski. Gdynia: Mitel International Ltd, 1993. ISBN 83-85413-73-1.
Կրիվայա Լուկա (այլ կիրառումներ)

Կրիվայա Լուկա, կարող է վերաբերել՝

Կրիվայա Լուկա - գյուղ Ռուսաստանի Ռոստովի մարզի Ուստ-Դոնեցկի շրջանում
Կրիվայա Լուկա - գյուղ Ուկրաինայի Դոնեցկի մարզի Կրասնոլիմանի շրջանում
Ռոմանովո նա Վաշուտինե

Անվան այլ կիրառումների համար տե՛ս՝ ՌոմանովոՌոմանովո (ռուս.՝ Романово), գյուղ Ռուսաստանի Յարոսլավլի մարզի Պերեսլավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուզվելտ շրջան (Մոնտանա)

Անվան այլ կիրառումների համար տե՛ս՝ Ռուզվելտ շրջան (այլ կիրառումներ)Ռուզվելտ շրջան (անգլ.՝ Roosevelt County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 6.102 կմ² է, բնակչությունը՝ 10.620 մարդ (2000 թ. տվյալներով)։ Շրջկենտրոնն է Ուոլֆ Փոյնտ բնակավայրը։ Կազմավորվել է 1919 թ.։
Արուճի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Արուճ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 36 հուշարձան (22 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Լեբյաժսկի գյուղական խորհուրդ (Զաչեպիլովսկի շրջան)

Անվան այլ կիրառումների համար տե՛ս՝ Լեբյաժսկի գյուղական խորհուրդ (այլ կիրառումներ)Լեբյաժսկի գյուղական խորհուրդ  (ուկրաիներեն՝ Леб'язька сільська рада), Ուկրաինայի Խարկովի մարզի Զաչեպիլովսկի շրջանում։
2001 թվականի տվյալներով Լեբյաժսկի գյուղական խորհրդում բնակվում էր 1657 մարդ։ Բնակավայրը զբաղեցնում է 74.89 կմ² տարածք։ Բնակչության խտությունը կազմում էր 22.13 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Հերմես (Մարդինի գավառ)

Անվան այլ կիրառումների համար տե՛ս՝ Հերմես (այլ կիրառումներ)Հերմես, գյուղ Արևմտյան Հայաստանում, Դիարբեքիրի վիլայեթի Մարդինի գավառում։ Բնակավայրի մասին հիշատակել է Մատթեոս Ուռհայեցին.


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բարնարդի հանգույց

Բարնարդի հանգույցը (Օրիոնի հանգույց)՝ էմիսսիոն միգամածություն է Հայկի(Օրիոն) համաստեղությունում։
Միգամածության առաջին դիտումը կարելի է համարել Ուիլյամ Հերշելի դիտումները՝ 1786 թ-ի դեկտեմբերի 1-ին։ Ավելի ուշ՝ 1895 թ-ին այն հայտնաբերվել և լուսանկարվել է Էդվարդ Բարնարդի կողմից, ով այն անվանեց «Օրիոնի հանգույց»։ Այլ անվանումը Sh 2-276։
Միգամածության առաջացումը կապվում է 2-3 մլն տարի առաջ կատարված գերնորերի մի շարք բնկումների հետ։ Միգամածության պայծառությունը ապահովվում է մոտակայքում տեղակայված մի խումբ նոր տաք աստղերի ճառագայթումը։


== Մշակույթում ==
Միգամածության անվանումը ոգեշնչել է սովետական գիտաֆանտաստիկ «Петля Ориона»(«Օրիոնի հանգույց») ֆիլմի ստեղծողներին։


== Ծանոթագրություններ ==
Ռոուեն Ատկինսոն

Ռոուեն Սեբաստիան Ատկինսոն (անգլ.՝ Rowan Sebastian Atkinson, հունվարի 6, 1955(1955-01-06)[…], Consett, Դարեմ քաունթի, Դարհեմ, Անգլիա, Միացյալ Թագավորություն), հայտնի անգլիացի դերասան է։ Նա առավել հայտնի է իր կոմիկական դերերով Not The Nine O'clock News և Blackadder, Mr. Bean, The Thin Blue Line հեռուստասերիալներում։ BAFTA (1981, 1990) կրկնակի դափնեկիր է։ Երկրորդը ստացել է «Սև իժ» հեռուստասերիալի դերի համար։


== Կենսագրություն ==
Ռոուեն Ատկինսոնը ծնվել է 1955 թվականի հունվարի 6-ին Կոնսետ քաղաքում՝ Դարեմ կոմսությունում Անգլիա։ Ապագա դերասանը ծնվել է գյուղատնտես, ձեռնարկատեր Էրիկ Ատկինսոնի և Էլլա Մեյ Բեմբրիջի ընտանիքում։ Նա ունեցել է երեք ավագ եղբայրներ՝ Փոլը (մահացել է նորածին), Ռոդնին և Ռուբերտը։
Ապագա դերասանը սովորել է Chorister School դպրոցում, որը ենթարկվում է Դարեմյան մենաստանին, ապագա վարչապետ Թոնի Բլեերի հետ։ Երբ տասնմեկամյա Ատկինսոնին տեղափոխեցին դպրոց, Թոնին 13 տարեկան էր։ Հետո Ռոուենը ավարտել է St. Bees School դպրոցը՝ Կամբրիա կոմսությունում։ 1975 թվականին ավարտել է Նյուքասլի համալսարանը, որտեղ սովորել է էլեկտրոտեխնիկա։


=== Ընտանիք ===
1990 թվականից Ռոուեն Ատկինսոնն ամուսնացած է գրիմի մասնագետ Սաենտրե Սեստիի հետ։ Հարսանիքը նշել են երկու անգամ. սկզբում Նյու Յորքում բոլորից գաղտնի, «Ռուսական թեյարան»-ում, հետո, մեկ շաբաթ անց պատվիրել են տասը հազար ֆունտ արժողությամբ սրահ՝ 80 հրավիրյալների համար Լոնդոնի շքեղ Savoy Hotel-ում։ Զույգն ունի 2 երեխա. որդին՝ Բենը և դուստրը՝ Լիլին։
Ռոուենի ավագ եղբայրներից Ռոդնի Ատկինսոնը (ծնված 1948 թվականին) անգլիացի հայտնի տնտեսագետ, քաղաքական գործիչ և հրապարակախոս է։


== Ֆիլմագրություն ==


=== Դերակատարումներ ===


=== Սցենարիստ ===


=== Պրոդյուսեր ===


=== Ռեժիսոր ===


== Ծանոթագրություններ ==
Զարուբին (Տացինսկի շրջան)

Զարուբին (ռուս.՝ Зарубин), գյուղ Ռուսաստանի Ռոստովի մարզի Տացինսկի շրջանում։ Մտնում է Միխայլովսկի գյուղական համայնքի կազմի մեջ։ 
Բնակչությունը կազմում է 166 մարդ։
Գառնուկ Շոնը: Ֆերմերի լամաները

«Գառնուկ Շոնը։ Ֆերմերի լամաները» (անգլ.՝ «Shaun the Sheep: The Farmer's Llamas»), 2015 թվականի բրիտանական կարճամետրաժ մուլտֆիլմ։ Ռեժիսորը Ջեյ Գրեյսն է։ Հիմնված է Նիք Փարքի «Գառնուկ Շոնը» մուլտսերիալի վրա (2007-2014)։ Մուլտֆիլմի պրեմիերան ԱՄՆ-ում կայացել է նոյեմբերի 13-ին, իսկ Մեծ Բրիտանիայում՝ դեկտեմբերի 26-ին` Նվերների օրը, «BBC One» հեռուստանկերությունով։ DVD-ով թողարկվել է 2016 թվականի փետրվարի 8-ին։


== Սյուժե ==
Ֆերմերն ու Բիտցերը գնում են շուկա, որտեղ պետք է ներկայացնեն իրենց տորթը։ Պատահաբար այդտեղ է հայտնվում նաև գառնուկ Շոնը։ Շուկայում նա ծանոթանում է երեք լամաների հետ, որոնց վաճառելու նպատակով շուկա էր բերել մի հնդկացի կին։ Աճուրդի ժամանակ Շոնն այնպես է անում, որ ֆերմերը գնի այդ լամաներին։
Ամբողջ խումբը վերադառնում է ֆերմա։ Ֆերմերը հրաժարվում է զբաղվել լամաներով, որովհետև նրանք բացարձակապես անկառավարելի էին։ Լամաների ամբողջ պատասխանատվությունն ընկնում է շան վրա։ Սկզբում ոչխարներին դուր են գալիս նոր կենդանիները, և նրանք միասին ֆուտբոլ են խաղում։ Բայց աստիճանաբար նրանց հարաբերությունները վատանում են։ Լամաները իրենց շատ վատ էին պահում․ ուրախանում էին, զվարճանում և ավերում ֆերման։ Դրանից հետո լամաները սկսում են չարաճճիություններ անել նաև տանը։ Ֆերմերին փակում են պահարանի մեջ, իսկ Բիտցերին թողնում են դռան հետևում։ Շոնին և Բիտցերին հաջողվում է լամաներին փակել վանդակի մեջ, բայց նրանք կարողանում են կոտրել երկաթե դուռը։ Ապա նաև Շոնին վտարում են տանիք՝ հուսալով, որ կայծակի միջոցով կազատվեն նրանից։ Սակայն Շոնին փրկում է փոքրիկ Տիմին, ով կարողանում է հնարամտորեն լամաներին տրանսի մեջ գցել դատարկ շշերի օգնությամբ։
Ֆերմերը գնում է շուկա, որտեղ աճուրդի ժամանակ վաճառում է ատելի լամաներին, բայց պատահաբար գնում է ռնգեղջյուր։ Մուլտֆիլմն ավարտվում է ֆերմերի ճիչով։


== Գրախոսություն ==
«Common Sense Media» ընկերությունից Մելիսա Կամաչոն մոլտֆիլմը գնահատել է չորս միավորով (5-ից)՝ ասելով. «Շոնի բոլոր տարիքի երկրպագուները այս արկածը կարող են համարել հրաշալի լրացում «Aardman»-ի խնայատուփում»։
Էդ Պաուերը «The Daily Telegraph»-ից նույնպես մուլտֆիլմը գնահատել է չորս միավորով (5-ից)։ Նա նշել է, որ «երեխաները, իհարկե, կսիրեն մուլտֆիլմի յուրաքանչյուր վայրկյանը․ Նվերների օրվա երեկոյան ցուցադրվող մուլտֆիլմը, իրականացրել է իր առջև դրված խնդիրը»։
Էդ Լյուն «Toon Zone»-ից նշել է, որ թեև մուլտֆիլմը ամբողջ ընթացքում պահպանել է իր նկատմամբ հետաքրքրությունը և արժանացել ծիծաղի, սակայն սյուժեն այստեղ ավելին չէ, քան սովորական յոթ րոպեանոց սերիայում։


== Ծանոթագրություններ ==


== Արտաքին հղումներ ==
«Барашек Шон: Фермерский бедлам» մուլտֆիլմը «BBC» կայքում
Զիվլան

Զիվլան (ադրբ.՝ Zivlan), գյուղ ներկայիս Ադրբեջանական Հանրապետության Դաշկեսանի շրջանում։


== Տես նաև ==
Զիվլան բնակավայրը «GEOnet Names Server» կայքում։
Պավլովկա (գյուղ, Գրյազնյատսկոե գյուղական բնակավայր)

Անվան այլ կիրառումների համար տե՛ս՝ ՊավլովկաՊավլովկա (ռուս.՝ Павловка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռակիտա (այլ կիրառումներ)

Ռակիտա, կարող է վերաբերել՝

Ռակիտա - գյուղ, Ուկրաինայի Պոլտավայի մարզի Վելիկա Բոգաչկայի շրջանում
Ռակիտա - գյուղ, Ուկրաինայի Վոլինի մարզի Ստարովիժևի շրջանում
Մալայա Վոլիցա

Մալայա Վոլիցա (ուկրաիներեն՝ Мала Волиця), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Մալայա Վոլիցա գյուղում բնակվում էր 375 մարդ։ Բնակավայրը զբաղեցնում է 1733 կմ² տարածք։ Բնակչության խտությունը կազմում էր 216,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրիգոր Միքայելյան (նկարիչ)

Անվան այլ կիրառումների համար տե՛ս՝ Գրիգոր Միքայելյան (այլ կիրառումներ)Գրիգոր Միքայելյան (Քիքի) (նոյեմբերի 3, 1956(1956-11-03), Երևան, Հայկական ԽՍՀ, ԽՍՀՄ), վերացապաշտ նկարիչ, աբստրակցիոնիստ։


== Կենսագրություն ==
Գրիգոր Միքայելյանը՝ Քիքին, ծնվել է 1956 թվականին Երևանում։ 1992 թվականին տեղափոխվել է ԱՄՆ։ 2008 թվականի հոկտեմբերի 9-ին «Art gallery»-ում տեղի է ունեցել «Զերո» խորագիրը կրող Քիքիի (Գրիգոր Միքայելյան) և Սև Հենդոյի (Հենրիկ Խաչատրյան- Սէվ) աշխատանքների ցուցահանդեսը։ Ըստ Քիքիի զրոյից է սկսվում ու ավարտվում ճանապարհը։ Յուրաքանչյուր ճանապարհ սկսվում է հարաբերական մի կետից, որն անվանում ենք զրո։ Իրականում զրոն իմաստավորելու, սկսելու, վերջացնելու մի ճանապարհ է։


== Բոբոներ ==

Բոբոների փիլիսոփայության հիմքում մարդն է, իսկ մարդուն և հակամարդուն նկարիչը նույնացնում է՝ համարելով, որ երկուսն էլ նույնն են։ Խորհրդային տարիներին Քիքին իր բոբոները նկարել է նկարիչների արվեստանոցներում, Լոս Անջելեսում` արվեստի փառատոներում, թատրոնում, գրադարանում, ճապոնական դպրոցում։ 2005 թվականի մայիսի 14-ին բոբոներ է նկարել Ավանգարդ-ջազ ակումբում ջազմեն Արտո Թունջբոյաջյանի նվագակցությամբ։ Ըստ Քիքիի «Բոբոները» նստած են իր ու հանդիսատեսի մեջ։ Դուրս պրծնելով ու դառնալով կտավ՝ առարկայանում են ու կորցնում վերացականությունը։


== Խմբակային ցուցահանդեսներ ==
2015 «Գույնից իդեա-իդեայից գույն», Երևանի ժամանակակից արվեստի թանգարան


== Ծանոթագրություններ ==
Ռեմիյի Այիկուր

Ռեմիյի Այիկուր (ֆր.՝ Remilly-Aillicourt), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 830 մարդ, բնակչության խտությունը` 62.59 մարդ/կմ²։ Բնակավայրը զբաղեցնում է 13.26 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 90 կմ հյուսիս-արևելք, Շառլվիլ Մեզիեր քաղաքից 25 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 505 աշխատունակ (15-64 տարեկան) բնակիչ, որոնցից ակտիվ էին 363-ը, իսկ ոչ ակտիվները` 142։ Ակտիվության ցուցանիշը կազմում է 71,9 %։ 363 աշխատունակ մարդկանցից աշխատել է 330 անձ (184 տղամարդ և 146 կին)։ Գործազուրկ են եղել 33 անձ (12 տղամարդ և 21 կին)։ 142 անաշխատունակներից 43-ը եղել են աշակերտներ կամ ուսանողներ, 55-ը` թոշակառուներ, իսկ 44-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կուպսոլա (գյուղ, Սերնուսկի շրջան)

Կուպսոլա (ռուս.՝ Купсола), գյուղ Ռուսաստանի Մարի Էլ հանրապետության Սերնուսկի շրջանի կազմում։
Բնակչությունը 2005 թվականին գրանցված տվյալներով կազմում էր 141 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրելյուդ

Պրելյուդ (լատ.՝ prae - նախքան, lսdus - խաղ, նվագ), նախանվագ, սկզբնապես՝ երաժշտական որևէ պիեսի նախորդող ներածական ստեղծագործություն, հետագայում՝ ոչ մեծ ծավալի գործիքային պիես։ Պրելյուդին բնորոշ են երաժշտական մտքի ազատ իմպրովիզացիոն ծավալումը և շարադրության միասնական բանվածքը։ Տարածում է գտել «Պրելյուդ և ֆուգա» երկմաս «փոքր շարքը»՝ որոշ դեպքերում (Ցո․ Ս․ Բախ, Դ․ Շոստակովիչ և ուրիշներ) ընդգրկվելով բոլոր 24 տոնայնություններում գրված Պրելյուդների և ֆուգաների «մեծ շարքում»։ 18-րդ դարից Պրելյուդը հանդես է գալիս նաև իբրև ինքնուրույն գործիքային պիես։ Այդպիսի Պրելյուդները հաճախ միավորված են բոլոր տոնայնություններն ընդգրկող ամբողջական շարքերում կամ ժողովածուներում (Ֆ․ Շոպենի, Ա․ Ակրյաբինի, Ս․ Ռախմանինովի, Դ․ Շոստակովիչի, Դ․ Կաբալևսկու, է․ Բաղդասարյանի, է․ Աբրահամյանի, Գ․ Հովունցի դաշնամուրային Պրելյուդները են)։


== Պատմություն ==
Առաջին պրելյուդները նոտագրվել են երգեհոնի համար երբ երգեհոնը կը նվագվեր եկեղեցիներում, ամենահին օրինակը որ պահված է «praeambulum»ն է, հիգ կարճ պրելյուդներ են որոնց հեղինակը Ադամ Իլեբորգն է 1448 թիվ։ Իրեն հաջորդեցին գրելով ազատ պրելյուդներ, Վերածննդի դարաշրջանին լարայինների համար նույնպես, որոնք օգտագործվել են մատերի տաքացման, գորիքի լարման և ձայնային ստուգումների համար, ինչպես նվագախմբային ստեղծագործությունում Ջոան Ամպրոսիո Դալզայի հրատարակած «Լարայինների Փորձարկումը» "tastar de corde" (իտալերեն) 1508 թիվ։
Ստեղնաշարային պրելյուդները սկեցին հայտնվել 17րդ դարում Ֆրանսիայում։ Անչափ պրելյուդներ՝ այս պրելյուդների նոտաները անչափ են, այսինքն կատարողն է որոշում նոտայի տևողությունը, նաև օգտագործվել է որպես ներածական շարժում կլավիկորդի սուիտներում։ 
Լուի Կուպերեն (1626–1661) առաջինն էր որ այս ձևում սկսեց ստեղծագործել, ու իր գրած կլավիկորդի պրելյուդերը մինչև 18րդ դարի առաջին կեսը օգտագործվել է մի շարք կոմպոզիտորների կողմից, որոնցից են Ժան-Հանրի Դագլեբերթը (1629–1691), Էլիզաբեթ Ժաքեթ դը լա Գերը (1665–1729), Ֆրանսուա Կուպերենը (1668–1733) և Ժան-Ֆիլիպ Ռամոն (1683–1764), որի հենց առաջին տպագրած ստեղծագործությունը եղել է այս ձևում։ Վերջին անչափ պրելյուդները կլավիկորդի համար եղել են 1720կան թվերին։
 


== Ծանոթագրություններ ==
Նազիկ Ասլանյան

Նազիկ Մարզպետի Ասլանյան (փետրվարի 20, 1977(1977-02-20), Երևան, Հայկական ԽՍՀ, ԽՍՀՄ), հայ նկարչուհի։ Նկարիչների միջազգային  միության (2007), Հայաստանի նկարիչների միության (2008) անդամ, Հայաստանի նկարիչների միության խորհրդի անդամ (2018):


== Կենսագրություն ==
1989-1991 թվականներին սովորել է Գեղագիտության ազգային կենտրոնում, 1994-1999 թվականներին՝ Հայաստանի գեղարվեստի պետական ակադեմիայում։ 1998-2002 թվականներին արվեստի պատմություն է դասավանդել «Քվանտ» քոլեջում։
Նազիկ Ասլանյանի ստեղծագործությունները գտնվում են Հայաստանի և արտերկրի տարբեր պատկերասրահներում։ Նրա աշխատանքներին անդրադարձել են տարբեր մշակութային ամսագրեր և արվեստաբաններ։


== Ցուցահանդեսներ ==


=== Խմբակային ցուցահանդես ===
Հայ համայնքի ցուցասրահ, Լոնդոն, 1993
Հնդկական ասոցիացիայի ցուցասրահ, Լոնդոն, 1997
«ԱՕՔՍ»-ում, Երևան, 1998
Հայ համայնքի ցուցասրահ, Կանադա, 2010
«Լեսեդրա» պատկերասրահ, Սոֆիա, 2010
Հայաստանի նկարիչների միություն, Երևան, 2012
«Ագորա» պատկերասրահ, Նյու Յորք, 2013
Հայաստանի նկարիչների միություն, Երևան, 2014


=== Անհատական ցուցահանդես ===
ՀՀ մշակույթի նախարարության ցուցասրահ, Երևան, 2000
Հայ համայնքի եկեղեցու ցուցասրահ, Վաշինգտոն, 2001
Հայ համայնքի մշակութային կենտրոն, Բոստոն, 2001
Հայաստանի ժուռնալիստների տուն, Երևան, 2002
«Մոսկվա» ցուցասրահ, Երևան, 2003
Հայաստանի նկարիչների միություն, Երևան, 2009
«Ակադեմիա» պատկերասրահում, Երևան, 2009
«Ագորա» պատկերասրահ, Նյու Յորք, 2012-2013
«Իրականության բացահայտումներ», Հայաստանի նկարիչների միություն, 2019


== Ընտանիք ==
Հայր՝ Մարզպետ Ասլանյան (1952-2009), կիբեռնետիկ, մաթեմատիկոս։
Մայր՝ Կարինե Հակոբյան (1955) հրապարակախոս, հեռուստալրագրող, արվեստի քննադատ։
Տատիկ՝ Վերա Հակոբյան (1928-2017), ՀԽՍՀ վաստակավոր արտիստ։


== Ծանոթագրություններ ==


== Արտաքին հղումներ ==
Պաշտոնական կայք Archived 2020-03-19 at the Wayback Machine.
Nazik Aslanyan
«INTERNATIONAL ARTISTS» Nazik Aslanyan
ԽՈՀԵՐ Հյուրը` Նազիկ Ասլանյան 29.0602018
«ՀՈՒՍԱՄ՝ ԴԻՏՈՂՆ ԷԼ Է ՍՏԵՂԾԱԳՈՐԾՈՒՄ ՄՏՔՈՒՄ». ՆԿԱՐՉՈՒՀԻ ՆԱԶԻԿ ԱՍԼԱՆՅԱՆ
Սուրբ Հակոբյանց նախակրթարան

Սուրբ Հակոբյանց նախակրթարան, հիմնվել է 1922 թ.-ին, Լաթաքիայում՝ Ս. Աստվածածին եկեղեցուն կից։ 1965 թ.-ին վերանվանվել է Ազգային նահատակաց վարժարան։ Բաղկացած է մանկապարտեզից, նախակրթարանից, «Գանձասար» սրահից։ Աշակերտների թիվը՝ 310 (2000)։
Բրոծլեթի

Բրոծլեթի (վրաց.՝ ბროწლეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 805 մետր բարձրության վրա։ Շրջկենտրոն Գորիից հեռու է 28 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 527 մարդ։


== Ծանոթագրություններ ==
Հայկական ճարտարապետության հետազոտության կազմակերպություն (Գերմանիա)

Հայկական ճարտարապետության հետազոտության կազմակերպություն, գրանցվել է Գերմանիայում, 1982 թվականին։ Խնդիր է դնում ուսումնասիրել ու չափագրել պատմական Հայաստանի տարածքում (Արևմտյան Հայաստան, Կիլիկիա, Հյուսիսային Պարսկաստան) պահպանված հայ ճարտարապետության հուշարձանները՝ եկեղեցի, ամրոց, կամուրջ,խաչքար և այլ։ Իր հնարավորությունների սահմաններում մտադիր է մասնակցել այն ճարտարապետական կոթողների վերականգնմանը, որոնք գտնվում են Հայաստանի Հանրապետության սահմաններից դուրս։ Կազմակերպության ղեկավարությունը (գիտական խորհուրդ, վարչություն) գտնվում է Ախեն քաղաքում։ Վարչության նախագահն է դոկտոր Արմեն Հախնազարյանը։
Կազմակերպությունը մասնաճյուղ ունի նաև Երևանում։
Սուրբ Հովհաննես եկեղեցի (Չորաթան)

Անվան այլ կիրառումների համար տե՛ս՝ Սուրբ Հովհաննես եկեղեցի (այլ կիրառումներ)Սուրբ Հովհաննես եկեղեցի, Հայ Առաքելական եկեղեցու տաճար Հայաստանի Տավուշի մարզի Չորաթան գյուղում։


== Տես նաև ==
Տավուշի մարզ


== Գրականություն ==
Ռուբեն Սիմոնյան,  Տավուշի մարզ, Երևան, «Ոսկան Երևանցի», 2003 — 254 էջ. — 500 հատ։
Լավրենտի Միրզոյան,  Տավուշ, Երևան, «Ասողիկ», 2010 — 856 էջ։


== Ծանոթագրություններ ==
Բորովայա (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԲորովայաԲորովայա (ռուս.՝ Боровая), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գերսամ Ահարոնյան

Գերսամ Փանոսի Ահարոնյան (նոյեմբերի 9, 1916(1916-11-09), Մարաշ, Ադանայի վիլայեթ, Օսմանյան կայսրություն - հունվարի 20, 1981(1981-01-20), Բեյրութ, Լիբանան), հայ հրապարակախոս, մանկավարժ, հասարակական գործիչ սփյուռքում, ռամկավար ազատական կուսակցության ղեկավարներից։ Նյու Յորքի ամերիկյան միջազգային ակադեմիայի պատվավոր դոկտոր (1969)։


== Կենսագրություն ==
Ծնվել է նոյեմբերի 9-ին, Մարաշում։ Ավարտել է Կիպրոսի Մելքոնյան կրթական հաստատությունը (1937), ուր այնուհետև աշխատել է որպես ուսուցիչ։ 1948-1981 թվականներին եղել է «Զարթոնք» (Բեյրութ) օրաթերթի գլխավոր խմբագիրը։ Ահարոնյանը «Անի» գրական ամսագրի հիմնադիրներից է։ 1966 թվականից դասավանդել է Բեյրութի Երվանդ Հյուսիսյան հայագիտական հիմնարկում։
Հրատարակել է «Մեծ երազի ճամփուն վրա» (1964) և «Խոհեր հիսնամյակի ավարտին» (1966) գրքերը, ինչպես նաև արաբերեն լեզվով գրքույկ՝ «Հայկական հարցը արաբ ժողովրդի հանրային կարծիքի առջև» խորագրով (1965)։ Խմբագրել ու հրատարակել է «Հուշամատյան Մեծ Եղեռնի 1915–1965» գիրքը (1965)։ Հայոց պատմություն և Հայաստանի պատմական աշխարհագրություն է դասավանդում Բեյրութի Երվանդ Հյուսիսյանի անվան հայագիտական ուսմանց հիմնարկությունում։
Թեքեյան մշակութային միության հիմնադիրներից և գործուն անդամներից է։


== Երկեր ==
Մեծ երազի ճամբուն վրայ, 1964։
Խոհեր յիսնամյակի ավարտին. 1915-1965, 1966:
Հայկական հարցը արաբ ժողովրդի հանրային կարծիքի առջև, 1965 (արաբերեն)։
Յուշամատեան Մեծ եղեռնի. 1915-1965, 1965 (համահեղինակ)։


== Աղբյուրներ ==
Գառնիկ Ստեփանյան, Կենսագրական բառարան, հատոր 1, Ե., «Հայաստան», 1973, էջ 61-62


== Ծանոթագրություններ ==
Ալկիտ

Ալկիտ, գյուղ Արևմտյան Հայաստանում, Վանի վիլայեթի Ջուլամերկի գավառակում։ Գտնվում էր Շատախից հարավ-արևելք՝ Ջուլամերկից 23 կմ արևմուտք՝ սարահարթի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կանաչ թատրոն Զեմֆիրայում

«Կանաչ թատրոն Զեմֆիրայում», լիամետրաժ երաժշտական ֆիլմ, որը ստեղծվել է Զեմֆիրայի՝ Մոսկվա քաղաքի Կանաչ թատրոնում ունեցած համերգի տեսանյութերով։ Այս ֆիլմը Ռենատա Լիտվինովայի առաջին փորձն է երաժշտական կինոյում։


== Սյուժե ==
Ֆիլմը ընդգրկում է 2007 թվականի հունիսի 8-ին տեղի ունեցած համերգին Զեմֆիրայի կատարած երգերի ձայնագրությունները, ինչպես նաև նրա մենախոսությունները։ Բացի համերգի կադրերից, ֆիլմում գործածվել են նաև նախկինում լայն հասարակությանը անհասանելի վավերագրական կադրեր 2007 թվականի գարնան եվրոպական տուրից և Ռուսաստանում տեղի ունեցած աշնան համերգներից։


== Թողարկում ==
Ֆիլմի պրեմիերան կայացել է 2008 թվականի փետրվարի 21-ին։ Այնուհետև ֆիլմը թողարկվել է DVD ձևաչափով։ Blu-ray Disc ձևաչափով ֆիլմը դուրս է եկել 2008 թվականի հոկտեմբերի 7-ին։


== Երգերի ցանկը ==
Почему (Ինչու)
П.М.М.Л. (Ներիր ինձ իմ սեր)
Любовь как случайная смерть (Սերը նման է պատահական մահվան)
Лондон (Լոնդոն)
Трафик (Երթևեկություն)
Ракеты (Հրթիռներ)
Доказано (Ապացուցված է)
Созрела (Հասունացել է)
Брызги
Маечки (Շապիկներ)
Во мне (Իմ մեջ)
Мальчик (Տղա)
Шкалят датчики
Хочешь? (Ուզու՞մ ես)
Ариведерчи (Արիվեդերչի)


== Մրցանակներ ==
2008 թվականին ֆիլմը ճանաչվեց լավագույն երաժշտական ֆիլմ «Степной волк» մրցանակաբաշխության ժամանակ, ըստ երաժշտական քննադատ Արտեմիյ Տրոիցկիի։


== Ծանոթագրություններ ==


== Արտաքին հղումներ ==
«Կանաչ թատրոն Զեմֆիրայում»(ռուս.) ֆիլմը ԿինոՊոիսկ կայքում։